**2ο ΔΗΜΟΤΙΚΟ ΣΧΟΛΕΙΟ ΓΛΥΦΑΔΑΣ Αρ. Πρ. 251/18-09-2020**

**ΕΝΗΜΕΡΩΣΗ – ΑΠΟΧΩΡΗΣΗ ΜΑΘΗΤΙΚΟΥ ΔΥΝΑΜΙΚΟΥ**

**Από 21/09/2020 έως και 25/09/2020**

Αγαπητοί γονείς και κηδεμόνες, σας ενημερώνουμε για την ώρα αποχώρησης του μαθητικού δυναμικού της σχολικής μονάδας ανά τμήμα. Ήτοι:

* Α΄1, Α΄2, Β΄1 και Β΄2, για ολόκληρη την εβδομάδα, θα αποχωρεί στις 12:40.
* Γ΄1 και ΣΤ΄2, για ολόκληρη την εβδομάδα, στις 12:15.
* Το Γ΄2 και το Δ΄2, για ολόκληρη την εβδομάδα, στις 13:15.
* Το Δ΄1, Ε΄1, Ε΄2 και ΣΤ΄1 τη Δευτέρα και την Τρίτη στις 13:15, ενώ την Τετάρτη, την Πέμπτη και την Παρασκευή στις 12:15.

Η δυσκολία πλήρης ανάπτυξης του προγράμματος προκύπτει, λόγω των ελλείψεων ως προς τις τοποθετήσεις, αφενός των εκπαιδευτικών ΠΕ70 -71 κι αφετέρου των εκπαιδευτικών ειδικοτήτων.

Το πρόγραμμα, σε κάθε νέα τοποθέτηση εκπαιδευτικού, θα μεταβάλλεται ακόμη κι εντός της εβδομάδας, με άξονα την εύρυθμο λειτουργία της σχολικής μονάδας. Ως εκ τούτου **θα πρέπει να ενημερώνεστε σε τακτά χρονικά διαστήματα από την ιστοσελίδα του σχολείου μας,** στην οποία θα αναρτώνται επίσημες ανακοινώσεις. Επικουρικά στο έργο μας, θα σας ενημερώνει και ο Σύλλογος Γονέων και Κηδεμόνων με τα μέσα κοινωνικής δικτύωσης.

Κατόπιν των ασκήσεων αποχώρησης μαθητών για τον covid-19, που πραγματοποιήθηκαν την Πέμπτη 17/09/2020 και την Παρασκευή 18/09/2020 με διαφορετικό σχεδιασμό, ( αποχώρηση των μαθητών των μεγαλύτερων τάξεων στο πρώτο σχήμα και αποχώρηση μαθητών των μικρότερων τάξεων αντίστοιχα) ο Σύλλογος Διδασκόντων Πράξη Νο 4/18-09-2020, αποφάσισε ότι **από τις 21/09/2020 και έως λήξης του διδακτικού έτους η Α΄και η Β΄τάξη θα αποχωρεί από τη θύρα της οδού Ελευθερίου Βενιζέλου,** προκειμένου να διασφαλίσει τους μαθητές, εφαρμόζοντας τα μέτρα προστασίας για τον covid-19. **Oι υπόλοιπες τάξεις Γ΄, Δ΄, Ε΄και ΣΤ΄θα αποχωρούν από την είσοδο – έξοδο της παρόδου Δημοκρατίας με την εξής σειρά: Θα προπορεύονται οι μαθητές της Γ΄και της Δ΄τάξης και θα ακολουθούν οι μαθητές της Ε΄και ΣΤ΄τάξης.**

Η προσέλευση για όλους τους μαθητές θα γίνεται από την πάροδο Δημοκρατίας, εφενός ζυγού, τηρώντας τις αποστάσεις, προκειμένου γίνει αντισηψία, επιδαπέδια συσκευή με αντισηπτικό παραπλεύρως της εισόδου, να θερμομετρηθούν στη θερμοστήλη στο κεντρικό μεσαίο κλιμακοστάσιο της μονάδας κι ακολούθως να οδηγηθούν στα τμήματά τους.

Πρωϊνή προσευχή δεν θα πραγματοποιείται στον αύλειο χώρο, αλλά ανά τμήματα στις αίθουσές των.

Η προσέλευση των μαθητών, που θα φοιτήσουν στην πρωϊνή ζώνη, από έναρξης λειτουργίας της κι εφόσον πληρωθούν τα εκπαιδευτικά κενά, θα γίνεται από την οδό Ελευθερίου Βενιζέλου.

Διακρίθηκε ήδη από το διδακτικό - σχολικό έτος 2018-19 η αναγκαιότητα της διάνοιξης δευτέρας εισόδου – εξόδου παραπλεύρως της ήδη υπάρχουσας στην πάροδο της οδού Δημοκρατίας, ενώ το αίτημά μας υποβλήθηκε στο Δήμο Γλυφάδας στο Τμήμα Παιδείας και στη Σχολική Επιτροπή. Καθίσταται αναγκαία η λειτουργία της σε έκτακτες συνθήκες φυσικών καταστροφών και καιρικών φαινομένων, (σεισμού, πλημμύρας), καθώς κι έκτακτων συνθηκών υλοποίησης μέτρων για τον covid-19, για την άμεση αποσυμφόρηση του σχολικού χώρου, την αποφυγή συγχρωτισμού και την έγκαιρη παράδοση των μαθητών στους γονείς και κηδεμόνες τους. Το αίτημά μας έχει συμπεριληφθεί στα Πρακτικά των Σχολικών Συμβουλίων, σε πληθώρα εγγράφων, ενώ έχουν αποσταλεί ωστόσο και μαθητικές επιστολές που κάνουν μνεία της αναγκαιότητας. Ευελπιστούμε στην υλοποίησή και ευόδωση των προσπαθειών μας! Ενδεικτικά αναφέρουμε, Πράξεις Σχολικών Συμβουλίων, ΠΡΑΞΗ Νο 2/5-03-2019, ΠΡΑΞΗ Νο 3/20-05-2019 και ΠΡΑΞΗ Νο 2/11-02-2020.

Απαιτείται συνεργασία, κατανόηση συντονισμός των προσπαθειών μαθητών, εκπαιδευτικών και γονέων και κηδεμόνων με στόχο την εύρθυθμη λειτουργία της σχολικής μονάδας και τη διασφάλιση των παιδιών μας.

**Ο ΣΥΛΛΟΓΟΣ ΔΙΔΑΣΚΟΝΤΩΝ ΚΑΙ Η ΔΙΕΥΘΥΝΣΗ ΤΟΥ ΣΧΟΛΕΙΟΥ.**